́мъ ся́ди во єди́номъ мѣ́стѣ ѻсо́бенномъ и безмо́лвномъ наединѣ̀, во єди́номъ углѣ̀, и затворѝ две́рь, и соберѝ у́мъ тво́й ѿ вся́кія привре́менныя и су́етныя ве́щи, та́же прилѣпѝ къ пе́рсемъ браду̀ твою̀, и внима́й въ се́рдцѣ умо́мъ твои́мъ и чу́вственными твои́ми ѻча́ми, и удержѝ ма́ло дыха́ніе твоѐ, и да и́маши та́мѡ у́мъ тво́й, и испыту́й у́мнѣ ѡбрѣстѝ мѣ́сто, идѣ́же є́сть се́рдце твоѐ, да бу́детъ та́мѡ соверше́ннѡ и у́мъ тво́й: и въ нача́лѣ ѡбря́щеши та́мѡ тьму̀, и ѡслѣпле́ніе мно́гое, и жесто́кость: по́слѣжде, єгда̀ твори́ти бу́деши, сіѐ внима́ніе непреста́ннѡ но́щь и де́нь, ѡбря́щеши, ѽ чудесѐ! непреста́нное весе́ліе